Kínverska öldin

Kínverska öldin (einfölduð kínverska: 中国世纪; hefðbundin kínverska: 中國世紀, pinyin: Zhōngguó shìjì) er hugtak sem vísar til þeirrar hugmyndar að 21. öldin gæti orðið undir áhrifum Alþýðulýðveldi Kína bæði efnahagslega og pólitísklega. Sambærileg hugtök eru „Bandaríska öldin“ um 20. öldina og „Breska öldin“ um 19. öldina. Hugtakið er einkum notað í tengslum við þá skoðun að kínverska hagkerfið gæti orðið það stærsta í heiminum og tekið fram úr Bandaríkjunum. svipað hugtak er ris Kína (einfölduð: 中国崛起; hefðbundin: 中國崛起; pinyin: Zhōngguó juéqǐ).
Kína setti fram Belti og braut árið 2013, sem margir sérfræðingar telja vera tilraun Kína til að efla áhrif landsins á heimsvísu og draga úr yfirburðum Bandaríkjanna í alþjóðakerfinu eftir seinni heimsstyrjöld. Einnig hefur verið bent á að Kína hafi tekið þátt í stofnun Asian Infrastructure Investment Bank og New Development Bank til að keppa við Alþjóðabankann og Alþjóðagjaldeyrissjóðinn í þróunarfjármögnun.

Árið 2015 kynnti Kína svo Made in China 2025, áætlun sem miðar að því að efla og þróa framleiðsluiðnað landsins enn frekar. Um árangur og raunhæfi þessara verkefna í að lyfta alþjóðlegri stöðu Kína hafa þó skapast umræður.

Ris Kína sem efnahagsveldi tengist meðal annars stórum vinnuaflsfjölda. Þó er þjóðin að eldast mjög hratt í sögulegu samhengi, og þessi þróun gæti sett hömlur á hagvöxt, skapað félagslegar áskoranir og takmarkað getu Kína til að verða nýtt heimsvald. Þar að auki hefur hagvöxtur landsins að miklu leyti byggst á skuldsetningu, sem vekur áhyggjur af hugsanlegum vanskilum og fjármálakreppu.

Samkvæmt The Economist varð kínverska hagkerfið stærsta hagkerfi heims árið 2013 ef miðað er við kaupmáttarjöfnun (PPP). Mælt eftir gengi gjaldmiðla töldu sumar spár árið 2020 og byrjun 2021 að Kína gæti náð fram úr Bandaríkjunum árið 2028, eða jafnvel 2026 ef gjaldmiðillinn styrkist frekar. Í júlí 2021 áætluðu sérfræðingar Bloomberg að Kína gæti annað hvort orðið stærsta hagkerfi heims á þriðja áratug 21. aldar eða jafnvel aldrei náð því markmiði. Sumir fræðimenn telja að ris Kína hafi þegar náð hámarki og að stöðnun eða hnignun gæti fylgt.

 Tilvísanir 
Flokkur:Alþýðulýðveldið Kína
Flokkur:21. öldin